જેટ એરવેઝનું પરિચાલન અસ્થાયી ધોરણે બંધ થયા પછી , વિમાન કંપની જેટ એરવેઝના કર્મચારીઓની મુશ્કેલીઓ ઘટવાનું નામ લેતી નથી . જેટનું પરિચાલન બંધ થયા પછી કર્મચારીઓને તેમનો પગાર મળી રહ્યો નથી . એરલાઇનના પ્રમોટર અને તેના ધિરાણકર્તાઓ બંને પોતાના હાથ પાછાં ખેંચી રહ્યા છે . કંપનીના કર્મચારીઓએ એક મહિનાના પગાર માટે દર દર ભટકવું પડી રહ્યું છે . જેટ એરવેઝના સીઈઓ વિનય દુબેએ જણાવ્યું હતું કે અમે વારંવાર કંપનીના ધિરાણકર્તાઓને કહ્યું છે કે કર્મચારીઓને વેતન મળ્યું નથી અને તેમની પર આર્થિક કટોકટી વધી રહી છે , પરંતુ તેમની પાસેથી કોઈ મદદ મળી નથી . પગારના અભાવના કારણે કર્મચારીઓની મુશ્કેલી વધી રહી છે . કંપનીના સીઇઓ અનુસાર , જો કર્મચારીઓમાં આ સ્થિતિ બની રહી તો તેમની પાસે બીજી કંપનીમાં નોકરી શોધ્યા સિવાય અન્ય કોઈ વિકલ્પ બચશે નહિ . જ્યાં કર્મચારીઓ પગાર ન મળવાથી મુશકેલીમાં છે , તો ત્યાં બેંકોએ સ્પષ્ટ કર્યું છે કે બોલી પ્રક્રિયાને સમાપ્ત કર્યા વિના પગાર પર કોઈ પ્રતિબદ્ધતા નક્કી થઇ શકતી નથી . આવામાં , જેટ એરવેઝના કર્મચારીઓનું ભવિષ્ય જોખમમાં છે . કંપનીએ બેંકોની સામે કર્મચારીઓના વેતનનો મુદ્દો મુક્યો હતો , પરંતુ બેંકોએ સ્પષ્ટપણે જણાવ્યું હતું કે આ સમસ્યાનો ઉકેલ કંપનીના શેરધારકોએ મેળવવો જોઈએ . નોંધપાત્ર રીતે , જેટ એરવેઝના કર્મચારીઓએ સરકારને જેટલી જલદી શક્ય હોય એટલું જલ્દી એરલાઇન માટે બોલી પ્રક્રિયા પૂર્ણ કરાવાની વિનંતી કરી છે . જેટ એરવેઝ કર્મચારીએ એપાર્ટમેન્ટ પરથી કૂદીને આત્મહત્યા કરી